連鎖快餐店以流轉速度快為賣點,適合步伐急速的港人。啟德一間快餐店今日(21日)早上就有一群年輕人在畫畫,桌上除放置大批畫具和畫紙,亦見一些三文治和凍飲等,相信並非完全沒有光顧。目擊此情此景的網民指,一行人相信是正在上繪畫班,「好心要教去會所教丫(吖)。」
▼落雨晾衫點先無噏味?▼
有留言料因惡劣天氣轉移室內
在啟德一個地區群組,今早有網民上載一張照片,可見一群年輕人正手持畫筆和畫紙,貌似正觀摩他人畫作和交流。有網民就推斷,圖中一行人原本計劃到啟德大道公園附近畫畫和上堂,其後只是因惡劣天氣而轉到室內繼續。
有網民認為其他人不應計較太多,「今朝橫風橫雨,咁多小朋友入黎(嚟)餐廳避雨,繼續上堂,冇所謂啦!呢個post係咪應該讚下呢!啲comments(留言)做乜咁小氣(器)?!」、「我又唔太覺得好大問題喎」、「經理都無趕人走」,甚至建議事主「你早啲起身可以去攞枱」、「你買之前就應該叫職員×走佢哋。如果職員唔理,你可以唔買。」
網民直言:難怪香港餐廳咁多執笠
同時都有其他網民力撐事主,「咁嘅畫班有點離譜喎」、「下次可以開枱麻雀囉」、「大把人一家大細喺度等位,佢地真係好意思」、「其實係咪自私左(咗)的,人哋商舖交租做生意,客人入消費,為何要這樣教壞下一代」,更有人直言「難怪香港的餐廳咁多執笠」。事主之後又補充餐廳經理知悉情況,「但佢都忙到冧檔攪外賣。」